K

**ΔΙΑΔΙΚΑΣΙΑ Δ\_ΤΑΑ. 01**

***ΕΝΤΑΞΗ ΠΡΑΞΗΣ ΣΤΟ ΤΑΑ***

***ΤΕΧΝΙΚΟΥ ΕΡΓΟΥ / ΜΕΛΕΤΗΣ / ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ / ΓΕΝΙΚΩΝ ΥΠΗΡΕΣΙΩΝ / ΠΡΟΜΗΘΕΙΩΝ***

**ΚΟΙΝΟΠΟΙΗΣΗ & ΔΗΜΟΣΙΕΥΣΗ ΑΠΟΦΑΣΗΣ ΕΝΤΑΞΗΣ ΕΡΓΟΥ (5)**

***ΕΥΣΤΑ***

***ΥΠ. ΟΙΚΟΝΟΜΙΚΩΝ***

**ΕΓΚΡΙΣΗ ΤΔΕ ΕΡΓΟΥ**

***ΕΥΣΤΑ***

**ΕΞΕΤΑΣΗ ΠΛΗΡΟΤΗΤΑΣ ΤΔΕ ΚΑΙ ΣΥΜΒΑΤΟΤΗΤΑΣ ΕΡΓΟΥ ΜΕ ΕΣΑΑ (4)**

**ΛΙΣΤΑ ΕΞΕΤΑΣΗΣ ΠΛΗΡΟΤΗΤΑΣ ΚΑΙ ΣΥΜΒΑΤΟΤΗΤΑΣ**

**ΑΠΟΦΑΣΗ ΕΝΤΑΞΗΣ ΕΡΓΟΥ**

**ΠΡΟΓΡΑΜΜΑΤΙΣΜΟΣ ΝΕΟΥ ΕΡΓΟΥ (1)**

***ΗΓΕΣΙΑ ΥΠΟΥΡΓΕΙΟΥ***

***ΠΡΟΪΣΤΑΜΕΝΟΣ ΥΠΗΕΡΕΣΙΑΣ***

**ΤΕΧΝΙΚΟ ΔΕΛΤΙΟ ΕΡΓΟΥ ΜΕ ΥΠΟΓΡΑΦΗ ΑΡΜΟΔΙΟΥ ΟΡΓΑΝΟΥ**

**ΕΓΚΕΚΡΙΜΕΝΟ ΕΘΝΙΚΟ ΣΧΕΔΙΟ ΑΝΑΚΑΜΨΗΣ ΚΑΙ ΑΝΘΕΚΤΙΚΟΤΗΤΑΣ (ΕΣΑΑ) (2)**

**ΔΕΛΤΙΟ ΠΡΟΟΔΟΥ ΕΝΕΡΓΕΙΩΝ ΩΡΙΜΑΝΣΗΣ (ΔΩ)**

**ΣΥΜΠΛΗΡΩΣΗ ΚΑΙ ΥΠΟΒΟΛΗ ΤΕΧΝΙΚΟΥ ΔΕΛΤΙΟΥ ΕΡΓΟΥ ΜΕ ΣΥΝΗΜΜΕΝΑ ΤΑ ΑΠΑΡΑΙΤΗΤΑ ΕΓΓΡΑΦΑ ΣΤΟ ΟΠΣ ΤΑ (3)**

***ΟΜΑΔΑ ΣΥΝΤΟΝΙΣΜΟΥ (TASK FORCE) ΓΙΑ ΕΡΓΑ ΤΑΑ***

***ΟΜΑΔΑ ΕΡΓΟΥ***

***ΠΡΟΪΣΤΑΜΕΝΟΙ ΑΡΜΟΔΙΩΝ ΤΜΗΜΑΤΩΝ***

**ΥΠΟΒΟΛΗ ΑΝΑΘΕΩΡΗΜΕΝΟΥ ΤΔΕ**

***ΟΜΑΔΑ ΣΥΝΤΟΝΙΣΜΟΥ ΥΠΟΥΡΓΕΙΟΥ (TASK FORCE) ΓΙΑ ΕΡΓΑ ΤΑΑ***

***ΟΜΑΔΑ ΈΡΓΟΥ***

**Θετική**

**ΕΓΓΡΑΦΑ ΣΧΕΤΙΚΑ ΜΕ ΤΙΣ ΕΝΕΡΓΕΙΕΣ ΩΡΙΜΑΝΣΗΣ ΠΟΥ ΕΧΟΥΝ ΟΛΟΚΛΗΡΩΘΕΙ**

**ΕΠΙΣΤΟΛΗ ΓΙΑ ΥΠΟΒΟΛΗ ΣΥΜΠΛΗΡΩΜΑΤΙΚΩΝ ΣΤΟΙΧΕΙΩΝ**

**ΕΓΓΡΑΦΗ ΕΡΓΟΥ ΣΕ Σ.Α. ΤΟΥ Π.Δ.Ε.**

***ΔΙΕΥΘΥΝΣΗ ΔΗΜΟΣΙΩΝ ΕΠΕΝΔΥΣΕΩΝ***

***ΥΠ ΑΝΑΠ & ΕΠΕΝΔ***

**ΕΝΗΜΕΡΩΣΗ ΦΟΡΕΑ ΧΡΗΜΑΤΟΔΟΤΗΣΗΣ**

**ΕΓΚΡΙΣΗ ΔΙΑΘΕΣΗΣ ΠΙΣΤΩΣΗΣ**

***ΥΠΟΥΡΓΟΣ***

**ΔΗΜΙΟΥΡΓΙΑ ΦΑΚΕΛΟΥ ΕΡΓΟΥ (6)**

***ΠΡΟΪΣΤΑΜΕΝΟΙ ΑΡΜΟΔΙΩΝ ΤΜΗΜΑΤΩΝ***

***ΕΥΣΤΑ***

**Αρνητική**

**ΑΠΑΡΑΙΤΗΤΕΣ ΑΛΛΑΓΕΣ, ΣΥΜΠΛΗΡΩΜΑΤΙΚΑ ΣΤΟΙΧΕΙΑ ΚΑΙ ΔΙΕΥΚΡΙΝΗΣΕΙΣ**

***ΟΜΑΔΑ ΣΥΝΤΟΝΙΣΜΟΥ (TASK FORCE) ΓΙΑ ΕΡΓΑ ΤΑΑ***

***ΟΜΑΔΑ ΈΡΓΟΥ***

**ΕΙΔΙΚΕΣ ΑΔΕΙΕΣ Η ΚΑΙ ΔΙΟΙΚΗΤΙΚΕΣ ΕΝΕΡΓΕΙΕΣ ΠΟΥ ΑΠΑΙΤΟΥΝΤΑΙ ΠΡΟΚΕΙΜΕΝΟΥ ΝΑ ΩΡΙΜΑΣΕΙ ΤΟ ΕΡΓΟ**

**ΣΧΕΔΙΟ ΑΠΟΦΑΣΗΣ ΥΛΟΠΟΙΗΣΗΣ ΥΠΟΕΡΓΟΥ ΜΕ ΙΔΙΑ ΜΕΣΑ [ΕΦΟΣΟΝ ΑΠΑΙΤΕΙΤΑΙ]**

**ΣΤΟΙΧΕΙΑ ΠΟΥ ΤΕΚΜΗΡΙΩΝΟΥΝ ΤΗΝ ΑΡΜΟΔΙΟΤΗΤΑ ΤΟΥ ΦΟΡΕΑ**

**Α. Εισαγωγή**

Σκοπός της εν λόγω διαδικασίας είναι η αποτύπωση όλων των απαιτούμενων βημάτων και ενεργειών για τη διασφάλιση της συμβατότητας των έργων που θα υλοποιηθούν με συγχρηματοδότηση από το Ελληνικό Σχέδιο Ανάκαμψης και Ανθεκτικότητας (ΕΣΑΑ), όπως αυτό έχει εγκριθεί από το Συμβούλιο της ΕΕ, και ιδίως ως προς την επίτευξη των γενικών και ειδικών στόχων και των οροσήμων του. Η διαδικασία εφαρμόζεται για την ένταξη των έργων που περιλαμβάνονται στο εγκεκριμένο ΕΣΑΑ, ώστε να εκκινήσει η χρηματοδότησή τους από το Ταμείο Ανάκαμψης, όπου απαιτείται.

Η διαδικασία εφαρμόζεται σε όλα τα συγχρηματοδοτούμενα από το ΤΑΑ έργα που υλοποιούνται με Υπουργείο Ευθύνης το ΥΠΥΜΕ, δηλαδή:

* τα τεχνικά έργα, είτε αυτά υλοποιούνται ως κλασσικά δημόσια έργα (ν.4412/2016 ως ισχύει), είτε στα πλαίσια συμβάσεων παραχώρησης (ν. 4413/2016 ως ισχύει) και συμβάσεων ΣΔΙΤ (ν.3389/2005 ως ισχύει)
* τις τεχνικές μελέτες
* την παροχή υπηρεσιών τεχνικού συμβούλου
* την παροχή γενικών υπηρεσιών και
* την προμήθεια αγαθών και εξοπλισμού

**Β. Βήματα Διαδικασίας**

* 1. **ΠΡΟΓΡΑΜΜΑΤΙΣΜΟΣ ΝΕΟΥ ΕΡΓΟΥ**

Το ετήσιο πρόγραμμα δημόσιων έργων υποδομής ΥΠΥΜΕ, το οποίο διαμορφώνεται από *την Ηγεσία του Υπουργείου και τον Προϊστάμενο της Υπηρεσίας*, με βάση τις προτεραιότητες που προκύπτουν από τον μακροπρόθεσμο στρατηγικό σχεδιασμό για τα δημόσια έργα της χώρας. Τόσο ο ετήσιος προγραμματισμός, όσο και ο στρατηγικός σχεδιασμός και η ιεράρχηση των σχετικών προτεραιοτήτων αποτυπώνονται σε σχετικά εγκεκριμένα κείμενα, όπως το Εθνικό Σχέδιο Στρατηγικής Μεταφορών (ΕΣΣΜ), τα ΕΠ του ΕΣΠΑ και το ΕΣΑΑ.

1. **ΕΓΚΕΚΡΙΜΕΝΟ ΕΘΝΙΚΟ ΣΧΕΔΙO ΑΝΑΚΑΜΨΗΣ ΚΑΙ ΑΝΘΕΚΤΙΚΟΤΗΤΑΣ (ΕΣΑΑ)**

Το Εθνικό Σχέδιο Ανάκαμψης και Ανθεκτικότητας Ελλάδα 2.0 εγκρίθηκε στις 13 Ιουλίου 2021 από το Συμβούλιο Οικονομικών Δημοσιονομικών Θεμάτων της Ευρωπαϊκής Ένωσης (Ecofin), ενώ στις 8 Δεκεμβρίου 2023 εγκρίθηκε η αναθεώρησή του.

Το αναθεωρημένο «Ελλάδα 2.0» περιλαμβάνει 103 επενδύσεις και 76 μεταρρυθμίσεις και συγκεντρώνει 35,95 δισ. ευρώ (18,22 δισ. ευρώ επιχορηγήσεις και 17,73 δισ. ευρώ δάνεια) συμπεριλαμβανομένου και του νέου κεφαλαίου REPowerEU.

1. **ΣΥΜΠΛΗΡΩΣΗ ΚΑΙ ΥΠΟΒΟΛΗ ΤΕΧΝΙΚΟΥ ΔΕΛΤΙΟΥ ΕΡΓΟΥ ΜΕ ΣΥΝΗΜΜΕΝΑ ΤΑ ΑΠΑΡΑΙΤΗΤΑ ΕΓΓΡΑΦΑ ΣΤΟ ΟΠΣ ΤΑ**

Σύμφωνα με τη *Διαδικασία Δ1 του ΣΔΕ ΤΑΑ*, για την ένταξη των έργων στο ΤΑΑ, υποβάλλονται από τους ΦΥ διά μέσου του ΥΠΥΜΕ, ως Υπουργείο Ευθύνης, στην ΕΥΣΤΑ αποκλειστικά ηλεκτρονικά, μέσω του ΟΠΣ ΤΑ, προς έγκριση, το ΤΔΕ (*Έντυπο ΣΔΕ ΤΑΑ Δ1\_Ε1: Τεχνικό Δελτίο Έργου*), με συνημμένα όλα τα απαραίτητα έγγραφα, αρμοδίως υπογεγραμμένο από τον ΦΥ και το Υπουργείο Ευθύνης.

Η σύνταξη του ΤΔΕ πραγματοποιείται, με ευθύνη *του Προϊσταμένου της Υπηρεσίας* που έχει την αρμοδιότητα του ΦΥ, από την *Ομάδα Έργου* που έχει οριστεί από τον Προϊστάμενο της Υπηρεσίας, με τη συνδρομή των *Προϊσταμένων των αρμόδιων τμημάτων.* Η υποβολή του ΤΔΕ στην ΕΥΣΤΑ πραγματοποιείται από την *Ομάδα Συντονισμού έργων ΤΑΑ* του Υπουργείου.

Κατά *τη συμπλήρωση του ΤΔΕ* επισυνάπτονται και όλα τα απαραίτητα έγγραφα, τα οποία είναι τουλάχιστον τα εξής:

* Στοιχεία που τεκμηριώνουν την αρμοδιότητα του φορέα να υλοποιήσει το έργο
* Ειδικές άδειες ή και διοικητικές ενέργειες που απαιτούνται προκειμένου να ωριμάσει το έργο, όπως μελέτη περιβαλλοντικών επιπτώσεων, οριστική μελέτη, βεβαίωση Αρχαιολογικής Υπηρεσίας, Οικοδομική Άδεια,
* Απόφαση υλοποίησης με ίδια μέσα σε περίπτωση υποέργου που υλοποιείται με ίδια μέσα, ο ΦΥ υποβάλλει συνημμένα στο ΤΔΕ την απόφαση αυτεπιστασίας, ιδίως ως προς την ανάλυση του προϋπολογισμού ανά κατηγορία δαπανών, το χρονοδιάγραμμα ενεργειών και τις διαδικασίες ανάθεσης.
* Έγγραφα σχετικά με τις ενέργειες ωρίμανσης που έχουν ολοκληρωθεί όπως οικοδομική άδεια, έγκριση περιβαλλοντικών όρων, η έκδοση εγκρίσεων, απαλλοτριώσεις, τεύχη δημοπράτησης καθώς και οποιοδήποτε άλλο έγγραφο σχετίζεται με την υλοποίηση του έργου και επιβεβαιώνουν το αναμενόμενο φυσικό αντικείμενο και τον προϋπολογισμό του.

Η ορθή συμπλήρωση όλων των πεδίων του Τμήματος Ε2 που αφορά τη **Συνέργεια-Συμπληρωματικότητα-Επέκταση** χρήζει, επίσης, **ιδιαίτερης προσοχής** κατά τη συμπλήρωση του ΤΔΕ. Στο εν λόγω τμήμα, σε περίπτωση συνέργειας, συμπληρωματικότητας ή επέκτασης του προς ένταξη έργου με υφιστάμενο έργο που χρηματοδοτείται από άλλο Ταμείο ή Πρόγραμμα της Ένωσης, *αναφέρεται και τεκμηριώνεται η διάκριση του φυσικού αντικειμένου και των δαπανών που περιλαμβάνονται στο υφιστάμενο έργο σε σχέση με το προτεινόμενο προς ένταξη στο ΕΣΑΑ*, προκειμένου να επιβεβαιώνεται **η μη ύπαρξη διπλής χρηματο­δότησης**. Σύμφωνα με τον *Οδηγό ΣΔΕ ΤΑΑ Δ1\_Οδ.1\_Οδηγίες Συμπλήρωσης ΤΔΕ*, «.... *συνέργεια μεταξύ έργων υπάρχει όταν η λειτουργία ή τα αποτελέσματα του κάθε έργου είτε βελτιώνουν τη λειτουργία και πολλαπλασιάζουν τα αποτελέσματα του άλλου, είτε αποτελούν αναγκαίες προϋποθέσεις της λειτουργίας του άλλου, ανεξαρτήτως της πηγής χρηματοδότησης των έργων* *αυτών*»

Κατά τη διαδικασία σύνταξης του ΤΔΕ, **ιδιαίτερη προσοχή** θα πρέπει να δοθεί στο Τμήμα Δ1 του ΤΔΕ, που αφορά τη συνοπτική περιγραφή του φυσικού αντικειμένου του Έργου, ώστε αυτή να είναι **απολύτως συμβατή** με την περιγραφή της Δράσης στο εγκεκριμένο ΕΣΑΑ, καθώς και στο Παράρτημα της Εκτελεστικής Απόφασης του Συμβουλίου, όπως και στο Investment Fiche και το Project Snapshot της Δράσης, τα οποία έχουν ήδη εγκριθεί από την ΕΕ. Σημειώνεται ότι σε περίπτωση ύπαρξης σημαντικής ασυμβατότητας ενέχει κίνδυνος επιβολής δημοσιονομικής διόρθωσης από εθνικά ή ευρωπαϊκά ελεγκτικά όργανα ή/και κίνδυνος απένταξης.

Ειδικότερα, τα επιμέρους βήματα κατά *την υποβολή του ΤΔΕ* παρουσιάζονται κατωτέρω:

1. Αρχικά, εκτυπώνεται ηλεκτρονικά το ΤΔΕ από το ΟΠΣ ΤΑΑ, αφαιρείται ο Πίνακας των συνημμένων και ο Πίνακας με την Υπεύθυνη Δήλωση, και προστίθεται Πίνακας για υπογραφές του Προϊσταμένου της Υπηρεσίας που έχει οριστεί ΦΥ και του Υπουργού. Μόλις ολοκληρωθούν τα προαναφερόμενα, εκτυπώνεται σε έντυπη μορφή το αρχείο.
2. Το έντυπο ΤΔΕ υπογράφεται από *τον Προϊστάμενο της Υπηρεσίας* που έχει οριστεί ΦΥ και αποστέλλεται για υπογραφή με φυσικό φάκελο στην αρμόδια Γενική Διεύθυνση στην οποία υπάγεται.
3. Μεταβιβάζεται ο φυσικός φάκελος για υπογραφή στον αρμόδιο Γενικό Γραμματέα.
4. Μεταβιβάζεται ο φυσικός φάκελος για υπογραφή στον αρμόδιο Υφυπουργό.
5. Μεταβιβάζεται ο φυσικός φάκελος για υπογραφή στον αρμόδιο Υπουργό.
6. Ο φυσικός φάκελος με όλες τις υπογραφές επιστρέφεται στην Υπηρεσία που λειτουργεί ως ΦΥ.
7. Επισυνάπτεται στα Συνημμένα του ΤΔΕ στο ΟΠΣ ΤΑΑ, ακριβές αντίγραφο του έντυπου υπογεγραμμένου ΤΔΕ.
8. Προωθείται το ΤΔΕ με τα συνημμένα του στο αρμόδιο μέλος της *Ομάδα Συντονισμού έργων ΤΑΑ (TaskForce)* μέσω του ΟΠΣ ΤΑΑ, το οποίο και το υποβάλλει στην ΕΥΣΤΑ.

Σημειώνεται ότι πριν την υποβολή του ΤΔΕ θα πρέπει να έχει προηγηθεί η υποβολή του Δελτίου Προόδου Ενεργειών Ωρίμανσης (ΔΩ) σύμφωνα με τις προβλέψεις της *Διαδικασίας Δ2 του ΣΔΕ ΤΑΑ*  (Βλ. Διαδικασία Δ\_ΤΑΑ.02 του παρόντος Εγχειριδίου).

1. **ΕΞΕΤΑΣΗ ΠΛΗΡΟΤΗΤΑΣ ΤΔΕ ΚΑΙ ΣΥΜΒΑΤΟΤΗΤΑΣ ΕΡΓΟΥ ΜΕ ΕΣΑΑ**

Η *ΕΥΣΤΑ* ελέγχει την πληρότητα των καταχωρημένων στοιχείων και τη συμβατότητα του έργου με τους γενικούς και ειδικούς στόχους του ΤΑΑ, όπως αυτοί ορίζονται στον Κανονισμό (ΕΕ) 241/2021, και έχουν περιληφθεί στο εγκεκριμένο ΕΣΑΑ και καταγράφει τα αποτελέσματα σε αναλυτικό έντυπο (*Έντυπο Δ1\_Ε8 Λίστα Εξέτασης Πληρότητας και Συμβατότητας*).

1. **ΚΟΙΝΟΠΟΙΗΣΗ & ΔΗΜΟΣΙΕΥΣΗ ΑΠΟΦΑΣΗΣ ΕΝΤΑΞΗΣ ΕΡΓΟΥ**

Η Έκδοση της Απόφασης Ένταξης γίνεται από την *ΕΥΣΤΑ* και αναρτάται στο Πρόγραμμα Διαύγεια. Με την έκδοση της Απόφασης Ένταξης δημιουργείται αυτόματα ηλεκτρονική πρόταση προς τη ΔΔΕ για ένταξη του έργου στο ΠΔΕ, και ενημερώνεται η αρμόδια Υπηρεσία του Φορέα Χρηματοδότησης.

1. **ΔΗΜΙΟΥΡΓΙΑ ΦΑΚΕΛΟΥ ΕΡΓΟΥ**

Σύμφωνα με τη *Διαδικασία 1 του ΣΔΕ ΤΑΑ*, η *Υπηρεσία του ΥΠΥΜΕ* που λειτουργεί ως ΦΥ, *υπό την ευθύνη του Προϊσταμένου*, υποχρεούται να τηρεί ηλεκτρονικό και έγχαρτο Φάκελο φυσικού και οικονομικού αντικειμένου έργου, μετά την ένταξη του έργου και μέχρι 5 έτη μετά από την αποπληρωμή του, ήτοι έως τις 31/12/2031 το αργότερο, εκτός αν προβλέπεται μεγαλύτερο χρονικό διάστημα από άλλες ειδικότερες διατάξεις της κείμενης νομοθεσίας, και να παρέχει δικαίωμα πρόσβασης σε όλα τα όργανα ελέγχου.

Η Υπηρεσία πρέπει να τηρεί τον ηλεκτρονικό και έγχαρτο φάκελο φυσικού και οικονομικού αντικειμένου για τις Δράσεις/Έργα, ώστε να είναι δυνατή η διενέργεια ελέγχων και η παρακολούθηση της προόδου υλοποίησης του έργου. Θα πρέπει επίσης να εξασφαλίζει ότι:

* Τα στοιχεία αυτά βρίσκονται σε χώρους που έχουν γνωστοποιηθεί στην ΕΥΣΤΑ και στους οποίους ο ίδιος έχει πρόσβαση.
* Τα στοιχεία αυτά είναι ανά πάσα στιγμή διαθέσιμα/ανακτήσιμα μέχρι την προθεσμία τήρησής τους, όπως ορίζεται στην ΥΑ καθορισμού του ΣΔΕ του Ταμείου Ανάκαμψης.

**Γ. Έντυπα Διαδικασίας**

* *Έντυπο ΣΔΕ ΤΑΑ Δ1\_Ε1: Τεχνικό Δελτίο Έργου*
* *Έντυπο ΣΔΕ ΤΑΑ Δ1\_Ε8 Λίστα Εξέτασης Πληρότητας και Συμβατότητας*