**ΔΙΑΔΙΚΑΣΙΑ Δ-ΤΑΑ.03**

***ΥΛΟΠΟΙΗΣΗ ΈΡΓΟΥ ΣΤΟ ΤΑΑ***

***ΤΕΧΝΙΚΟΥ ΕΡΓΟΥ / ΜΕΛΕΤΗΣ / ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ / ΓΕΝΙΚΩΝ ΥΠΗΡΕΣΙΩΝ / ΠΡΟΜΗΘΕΙΩΝ***



**Α. Εισαγωγή**

Σκοπός της διαδικασίας είναι η παρακολούθηση της πορείας υλοποίησης των ενταγμένων στο Ταμείο Ανάκαμψης έργων και η λήψη των απαιτούμενων ενεργειών, προκειμένου να εξασφαλιστεί η ολοκλήρωσή τους, με βάση την Απόφαση Ένταξης και όσα ορίζονται στο ΕΣΑΑ και περιλαμβάνει την παρακολούθηση της προόδου των έργων, ως προς την επίτευξη των Οροσήμων και Στόχων, έως την ολοκλήρωση τους, ήτοι την ολοκλήρωση του φυσικού και οικονομικού αντικειμένου τους.

Η διαδικασία εφαρμόζεται σε όλα τα συγχρηματοδοτούμενα από το ΤΑΑ έργα που υλοποιούνται με Υπουργείο Ευθύνης το ΥΠΥΜΕ, δηλαδή:

* τα τεχνικά έργα, είτε αυτά υλοποιούνται ως κλασσικά δημόσια έργα (ν.4412/2016 ως ισχύει), είτε στα πλαίσια συμβάσεων παραχώρησης (ν. 4413/2016 ως ισχύει) και συμβάσεων ΣΔΙΤ (ν.3389/2005 ως ισχύει)
* τις τεχνικές μελέτες
* την παροχή υπηρεσιών τεχνικού συμβούλου
* την παροχή γενικών υπηρεσιών και
* την προμήθεια αγαθών και εξοπλισμού

**Β. Βήματα Διαδικασίας**

1. **ΘΕΜΑΤΑ ΔΗΜΟΣΙΟΤΗΤΑΣ ΚΑΤΑ ΤΗΝ ΦΑΣΗ ΥΛΟΠΟΙΗΣΗΣ**

Σε σύντομο χρόνο μετά την υπογραφή της σύμβασης, σύμφωνα με τον *Οδηγό Επικοινωνίας του ΕΣΑΑ* προβλέπονται οι ακόλουθες ενέργειες ανάλογα την περίπτωση:

* Για έργο ή δράση που αφορά σε φυσική επένδυση όπως υποδομή ή/και προμήθεια εξοπλισμού και το συνολικό κόστος της υπερβαίνει τις 500.000€, αναρτούν πλάκα ή πινακίδα, από ανθεκτικό υλικό, ευδιάκριτη στο κοινό όταν ξεκινήσει η φυσική υλοποίηση της δράσης/έργου ή όταν εγκατασταθεί ο εξοπλισμός που έχει αγοραστεί. Η πλάκα /πινακίδα περιλαμβάνει το έμβλημα της Ένωσης με τη δήλωση «Με τη χρηματοδότηση της Ευρωπαϊκής Ένωσης – NextGenerationEU» και το λογότυπο του Εθνικού Σχεδίου Ανάκαμψης και Ανθεκτικότητας «Ελλάδα 2.0». Στο Παράρτημα του ως άνω οδηγού δίνονται σχετικά υποδείγματα εφαρμογής της σήμανσης.
* Για έργο ή δράση που δεν εμπίπτει στο ανωτέρω σημείο, αναρτούν σε θέση που είναι σαφώς ορατή στο κοινό τουλάχιστον μία έντυπη αφίσα ελάχιστου μεγέθους Α3 ή μια ηλεκτρονική προβολή σε οθόνη, με πληροφορίες σχετικά με την δράση/έργο και αναδεικνύοντας τη χρηματοδότηση από την Ευρωπαϊκή Ένωση.
* Για έργα και δράσεις εμβληματικές ή/και έργα και δράσεις των οποίων το συνολικό κόστος υπερβαίνει τα 10.000.000 EUR, υλοποιούν μια σημαντική επικοινωνιακή ενέργεια (ενδεικτικά: καμπάνια, εκδήλωση), μετά από συντονισμό με την Ειδική Υπηρεσία Συντονισμού του Ταμείου Ανάκαμψης και, όταν κρίνεται σκόπιμο, την Ευρωπαϊκή Επιτροπή.

1. **ΟΡΙΣΜΟΣ ΟΜΑΔΑΣ ΈΡΓΟΥ**

Κατά τον ορισμό της ομάδας υλοποίησης του έργου, προκειμένου να **διασφαλίζεται η** **μη ύπαρξης κινδύνου πιθανής σύγκρουσης συμφερόντων**, όπως αυτή ορίζεται στο άρθρο 61 του Δημοσιονομικού Κανονισμού και στο άρθρο 24 του ν. 4412/2016, με ευθύνη του *Προϊσταμένου της Υπηρεσίας* που λειτουργεί ως ΦΥ ή ως Αναθέτουσα Αρχή ή ως Διευθύνουσα Υπηρεσία συγκεντρώνονται και αρχειοθετούνται οι απαραίτητες **ΥΔ Συμμόρφωσης** που προσδιορίζονται στη *Διαδικασία Δ10 του ΣΔΕ ΤΑΑ [Έντυπο Δ10\_Ε1: ΥΔ Συμμόρφωσης] από* **όλους τους εμπλεκόμενους** στο στάδιο παρακολούθησης / επίβλεψης της υλοποίησης του έργου. Χαρακτηριστικά αναφέρονται επιβλέποντες τεχνικών έργων και μελετών, επόπτες, μέλη συλλογικών οργάνων παρακολούθησης της σύμβασης (Επιτροπή Παρακολούθησης και Παραλαβής συμβάσεων γενικών υπηρεσιών ή/και προμηθειών) καθώς και τυχόν εξωτερικοί τεχνικοί σύμβουλοι.

1. **ΚΑΤΑΧΩΡΗΣΗ ΤΕΧΝΙΚΟΥ ΔΕΛΤΙΟΥ ΣΥΜΒΑΣΗΣ**

Σύμφωνα με τη *Διαδικασία Δ6 του ΣΔΕ ΤΑΑ*, η*Oμάδα Έργου* του ΦΥ καταχωρίζει αμελλητί στο ΟΠΣ ΤΑ και πιο συγκεκριμένα στο ΤΔΣ (*Έντυπο Δ6\_Ε1* *Τεχνικό Δελτίο Σύμβασης*) τα στοιχεία κάθε σύμβασης μέσω της οποίας υλοποιείται το Έργο αρμοδιότητάς τους, συνοδευόμενα από αντίγραφα της υπογραφείσας σύμβασης (ή και αναρτημένης στο ΚΗΜΔΗΣ, εάν απαιτείται) και όλων των σχετικών εγγράφων (κατά περίπτωση ανάλογα με τη σύμβαση).

**Ιδιαίτερη προσοχή** πρέπει να δίνεται σύμφωνα με τη *Διαδικασία 20 του ΣΔΕ ΤΑΑ*, μετά την ολοκλήρωση της σύναψης συμβάσεων, κατά την οποία ο ΦΥ μεριμνά, αμελλητί, για την **ορθή καταχώρηση** στο ΟΠΣ ΤΑ:

α) των συναφθεισών συμβάσεων (ημερομηνία σύμβασης, τίτλος, αριθμός και ποσό της σύμβασης),

β) του ονόματος, του αριθμού φορολογικού μητρώου τους και λοιπών στοιχείων ταυτοποίησης, για όλους τους αναδόχους,

γ) των στοιχείων ταυτότητας των πραγματικών δικαιούχων του αναδόχου ή του αποδέκτη των κονδυλίων, εφόσον υπάρχουν, όπως ορίζονται στο άρθρο 3, παράγραφος 6 της Οδηγίας (ΕΕ) 2015/849, (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) (Βλ. και Διαδικασία Δ\_ΤΑΑ.02 του παρόντος Εγχειριδίου).

Επισημαίνεται επίσης ότι **σε περίπτωση επικαιροποίησης των στοιχείων των πραγματικών δικαιούχων** μέχρι την αποπληρωμή του έργου, οι αποδέκτες των κονδυλίων/ανάδοχοι οφείλουν να γνωστοποιούν στον ΦΥ τα επικαιροποιημένα στοιχεία πραγματικών δικαιούχων εντός των προβλεπόμενων προθεσμιών ως αυτές ορίζονται κατά περίπτωση στους νόμους ν.4557/2018 και 3556/2007, και *Oμάδα Έργου* του ΦΥ να προβαίνει αμελλητί στην ενημέρωση του ΟΠΣ ΤΑ (ΤΔΣ *Έντυπο Δ6\_Ε1* *Τεχνικό Δελτίο Σύμβασης*).

Επίσης, σε συμμόρφωση με τα οριζόμενα στην περ. δ, παράγραφο 2 του Άρθρου 22 του Κανονισμού (ΕΕ) 241/2021, οι ΦΥ συλλέγουν και καταχωρούν πληροφορίες σχετικά με το εάν ο ανάδοχος του έργου χρησιμοποιεί υπεργολάβους και, εάν ναι, οι ΦΥ υποχρεούνται να καταχωρούν πληροφορίες για όλους τους υπεργολάβους.

Κατά συνέπεια**, μετά την υπογραφή των αντίστοιχων συμβάσεων υπεργολαβίας**, η *Oμάδα Έργου* του ΦΥ υποχρεούται να προβαίνει αμελλητί στην καταχώρηση στο ΟΠΣ ΤΑ (ΤΔΣ *Έντυπο Δ6\_Ε1* *Τεχνικό Δελτίο Σύμβασης*) **πληροφορίες για όλους τους υπεργολάβους** που απαριθμούνται στα έγγραφα της σύμβασης του αναδόχου, δηλαδή το όνομα και ο αριθμός φορολογικού μητρώου, καθώς και πληροφορίες για τις συμβάσεις υπεργολαβίας (ημερομηνία της σύμβασης, τίτλος, αριθμός και ποσό της σύμβασης).

Το ίδιο ισχύει και για όλους τους υπεργολάβους που εγκρίνονται μετά την υπογραφή της σύμβασης του αναδόχου, σύμφωνα με τις σχετικές συμβατικές προβλέψεις, καθ’ όλη τη διάρκεια υλοποίησης της σύμβασης μέχρι την αποπληρωμή της.

1. **ΠΑΡΑΚΟΛΟΥΘΗΣΗ ΥΛΟΠΟΙΗΣΗΣ ΣΥΜΒΑΣΗΣ**

Η παρακολούθηση της εξέλιξης της υλοποίησης του έργου αποτελεί συνεχή και συνθετική εργασία για τους εμπλεκόμενους φορείς, ήτοι το ΦΥ, το Υπουργείο Ευθύνης και την ΕΥΣΤΑ. Μέσω αυτής επιδιώκεται η συνεχής ενημέρωση της ΕΥΣΤΑ για την απρόσκοπτη υλοποίηση του έργου, την επίτευξη των οροσήμων και στόχων, ή σε αντίθετη περίπτωση, για την εμφάνιση πιθανών εμπλοκών και προβλημάτων κατά την υλοποίησή του, προκειμένου να αναληφθούν έγκαιρα οι κατάλληλες διορθωτικές ενέργειες που θα επιτρέψουν την ολοκλήρωσή του εντός του προβλεπόμενου χρονοδιαγράμματος.

Επομένως, η ΕΥΣΤΑ ενημερώνεται για την πορεία υλοποίησης του έργου κυρίως μέσω της παρακολούθησης:

* της προόδου εκτέλεσης των έργων ως προς το φυσικό και οικονομικό αντικείμενο
* την επίτευξη των οροσήμων και στόχων του έργου, όπως αναφέρονται στο Παράρτημα της Εκτελεστικής Απόφασης του Συμβουλίου

Ο Φορέας Υλοποίησης υποχρεούται να ενημερώνει το ΟΠΣ ΤΑ για την πρόοδο υλοποίησης της σύμβασης και την τήρηση των συμβατικών υποχρεώσεων αναφορικά με τις φάσεις, τα πακέτα έργου και τα παραδοτέα, όπως αυτά αποτυπώνονται στο Τεχνικό Δελτίο Σύμβασης.

Η ενημέρωση της προόδου της σύμβασης γίνεται, σύμφωνα με τη *Διαδικασία Δ6 του ΣΔΕ ΤΑΑ,* με συμπλήρωση από την *Ομάδα Έργου* του ΦΥ του *Εντύπου Δ6\_Ε2 Δελτίο Παρακολούθησης Υλοποίησης Σύμβασης,* το οποίο συνιστά μία εποπτική καταγραφή των βασικών συνιστωσών υλοποίησης του φυσικού και οικονομικού αντικειμένου του έργου και παρέχει πληροφορίες ως προς την πρόοδο των επιμέρους ενεργειών και τυχόν αποκλίσεις από τον αρχικό προγραμματισμό, καθώς και ως προς τη ρεαλιστικότητα των προβλέψεων ολοκλήρωσης των επιμέρους σταδίων και την έγκαιρη ολοκλήρωση του. Περιλαμβάνει επιπλέον στοιχεία για τις ενέργειες ωρίμανσης που υπολείπονται κατά το χρόνο υπογραφής της σύμβασης (πχ απαλλοτριώσεις).

Η *Ομάδα Έργου* του ΦΥ ενημερώνει *το Δελτίο Παρακολούθησης Υλοποίησης Σύμβασης* **μια φορά ανά μήνα**, καθώς και κάθε φορά που:

* μία ενέργεια δεν επιτυγχάνεται εντός της προβλεπόμενης χρονικής προθεσμίας, προκειμένου να δηλωθεί η νέα εκτιμώμενη ημερομηνία ολοκλήρωσής της (στις περιπτώσεις εκείνες που δεν επέρχεται αλλαγή στο συνολικό χρονοδιάγραμμα του έργου στο ΕΣΑΑ. Σε αντίθετη περίπτωση υποβάλλει αίτημα τροποποίησης του ΤΔΕ), ή παρουσιάζεται πρόβλημα ή εμπλοκή στην υλοποίησή της.
* επιτυγχάνεται ένα Ορόσημο/Στόχος, και πριν την ανάθεση του ελέγχου της επίτευξής του, σύμφωνα με οριζόμενα στη *Διαδικασία Δ7 του ΣΔΕ ΤΑΑ: Δήλωση Επίτευξης Οροσήμων/Στόχων*, ενημερώνοντας την εξέλιξη του φυσικού αντικειμένου της σύμβασης.

Στο *Δελτίο Παρακολούθησης Υλοποίησης Σύμβασης* αποτυπώνονται και **οι ενέργειες συμμόρφωσης του ΦΥ με τυχόν συστάσεις**, κατόπιν ευρημάτων που διαπιστώθηκαν κατά τη διενέργεια ελέγχων από τα αρμόδια ελεγκτικά όργανα.

1. **ΠΑΡΑΚΟΛΟΥΘΗΣΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ**

Ο ΦΥ οφείλει να παρακολουθεί την πρόοδο της υλοποίησης του οικονομικού αντικειμένου του Έργου σε επίπεδο δαπανών και τιμολογίων μέσω του *Δελτίου Παρακολούθησης Υλοποίησης Σύμβασης* και δύναται, εάν απαιτηθεί, να προβεί στις απαραίτητες διορθωτικές ενέργειες.

Στο πλαίσιο αυτό, η *Ομάδα Έργου* του ΦΥ πρέπει να επιδεικνύει **ιδιαίτερη προσοχή** όταν:

* επιβεβαιώνει ότι τα αντίστοιχα προϊόντα ή υπηρεσίες **έχουν παραδοθεί και παραληφθεί** σύμφωνα με την σύμβαση,
* **επιβεβαιώνει αν η δαπάνη αφορά το έργο** και έχει πραγματοποιηθεί εντός της περιόδου της σύμβασης,
* **καταβάλε**ι την δημόσια χρηματοδότηση προς τον Ανάδοχο και δηλώνει στο ΟΠΣ ΤΑ τις δαπάνες του έργου, αναρτώντας τα σχετικά παραστατικά,
* **αναρτά όλο το υλικό εργασίας** του (πχ Πρακτικά Επιτροπών Παρακολούθησης και Παραλαβής).

1. **ΕΝΗΜΕΡΩΣΗ ΟΠΣ ΤΑ**

Στην περίπτωση που ο Φορέας Υλοποίησης εκτιμήσει κίνδυνο πιθανών καθυστερήσεων λαμβάνει όλα τα απαραίτητα μέτρα για την αποφυγή αυτών και ενημερώνει το ΟΠΣ ΤΑ.

1. **ΑΝΑΓΚΗ ΓΙΑ ΔΙΕΝΕΡΓΕΙΑ ΔΙΟΙΚΗΤΙΚΟΥ Ή ΕΠΙΤΟΠΙΟΥ ΕΛΕΓΧΟΥ**

Εάν κατά την παρακολούθηση των συμβάσεων, η *ΕΥΣΤΑ* εντοπίσει τυχόν προβλήματα, καθυστερήσεις ή διαφοροποιήσεις της εκτέλεσης της σύμβασης σε σχέση με τα προβλεπόμενα στην Απόφαση Ένταξης και κατ’ επέκταση στο ΕΣΑΑ, δύναται να επικοινωνήσει με τον ΦΥ μέσω του ΟΠΣ ΤΑ προκειμένου να ζητήσει διευκρινίσεις, καθώς και την προσκόμιση συμπληρωματικών στοιχείων. Επίσης, εφόσον κριθεί απαραίτητο, δύναται να διεξάγει διοικητικούς ή και επιτόπιους ελέγχους.

1. **ΣΥΜΜΟΡΦΩΣΗ ΣΕ ΤΥΧΟΝ ΣΥΣΤΑΣΕΙΣ**

Σύμφωνα με τη *Διαδικασία Δ9 του ΣΔΕ ΤΑΑ*, η *ΕΥΣΤΑ* παρακολουθεί, την πρόοδο των ενεργειών συμμόρφωσης με τις συστάσεις και είτε αξιολογεί διοικητικά τα τεκμήρια συμμόρφωσης που υποβάλλονται, είτε δύναται να προχωρήσει σε επιτόπια επαλήθευση της συμμόρφωσης.

**Γ. Έντυπα Διαδικασίας**

* *Έντυπο ΣΔΕ ΤΑΑ Δ10\_Ε1 ΥΔ Συμμόρφωσης*
* *Έντυπο ΣΔΕ ΤΑΑ Δ6\_Ε1* *Τεχνικό Δελτίο Σύμβασης*
* *Έντυπο ΣΔΕ ΤΑΑ Δ6\_Ε2 Δελτίο Παρακολούθησης Υλοποίησης Σύμβασης*

**Δ. Οριζόντια Θέματα**

**ΕΝΗΜΕΡΩΣΗ ΦΑΚΕΛΟΥ ΕΡΓΟΥ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(1)

**ΤΗΡΗΣΗ ΜΗΤΡΩΟΥ ΕΜΠΛΕΚΟΜΕΝΩΝ ΜΕΛΩΝ *ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(2)

**ΣΥΜΜΟΡΦΩΣΗ ΣΕ ΣΥΣΤΑΣΕΙΣ ΚΑΙ ΣΕ ΟΡΙΖΟΝΤΙΑ ΔΙΟΡΘΩΤΙΚΑ ΜΕΤΡΑ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

**ΣΥΜΜΟΡΦΩΣΗ ΜΕ ΤΟΝ ΟΔΗΓΟ ΕΠΙΚΟΙΝΩΝΙΑΣ ΤΟΥ ΕΣΑΑ «ΕΛΛΑΔΑ 2.0»**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(3)

**Οδηγός Επικοινωνίας ΕΣΑΑ «Ελλάδα 2.0»**

(4)

(5)

**Δ19\_Ε1: Δελτίο Προόδου Οροσήμων**

**Δ19\_Ε2: Δελτίο Προόδου Κοινών Δεικτών**

**ΣΥΜΠΛΗΡΩΣΗ ΔΕΛΤΙΩΝ ΠΡΟΟΔΟΥ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

***ΟΜΑΔΑ ΣΥΝΤΟΝΙΣΜΟΥ (TASK FORCE) ΓΙΑ ΕΡΓΑ ΤΑΑ***

(6)

**Δ1\_Ε¨5: Αίτημα Τροποποίησης Απόφασης Ένταξης**

**ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

***ΟΜΑΔΑ ΕΡΓΟΥ***

**Δ19\_Ε1: Δελτίο Προόδυ Οροσήμων**

**Δ19\_Ε2: Δελτίο Προόδου Κοινών Δεικτών**

(6)

**Δ1\_Ε5: Αίτημα Τροποποίησης Απόφασης Ένταξης**

**ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

***ΟΜΑΔΑ ΕΡΓΟΥ***

(5)

Τέλος, παρουσιάζονται ορισμένες οριζόντιες ενέργειες οι οποίες πραγματοποιούνται καθ’όλη τη διάρκεια της ωρίμανσης και υλοποίησης των έργων έως και την ολοκλήρωσή τους ή όταν αυτό απαιτείται.

1. **ΤΗΡΗΣΗ ΜΗΤΡΩΟΥ ΕΜΠΛΕΚΟΜΕΝΩΝ ΜΕΛΩΝ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να τηρεί μητρώο με όλα τα εμπλεκόμενα μέρη.

1. **ΕΝΗΜΕΡΩΣΗ ΦΑΚΕΛΟΥ ΕΡΓΟΥ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια τη διάρκεια του έργου, έως και την ολοκλήρωσή του, να τηρεί ηλεκτρονικό και έγχαρτο φάκελο φυσικού και οικονομικού αντικειμένου, έως **και 5 έτη από την αποπληρωμή του**, σύμφωνα με τη *Διαδικασία Δ1 του ΣΔΕ ΤΑΑ*.

1. **ΣΥΜΜΟΡΦΩΣΗ ΣΕ ΣΥΣΤΑΣΕΙΣ ΚΑΙ ΣΕ ΟΡΙΖΟΝΤΙΑ ΔΙΟΡΘΩΤΙΚΑ ΜΕΤΡΑ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμμορφώνεται σε τυχόν ενστάσεις ή/και σε οριζόντια διορθωτικά μέτρα (*Διαδικασία Δ14 του ΣΔΕ ΤΑΑ*), όπως ενδεικτικά αναφέρεται η αποστολή συμπληρωματικών στοιχείων για τους ελέγχους νομιμότητας.

1. **ΣΥΜΜΟΡΦΩΣΗ ΜΕ ΤΟΝ ΟΔΗΓΟ ΕΠΙΚΟΙΝΩΝΙΑΣ ΤΟΥ ΕΣΑΑ «ΕΛΛΑΔΑ 2.0»**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμμορφώνεται με τον Οδηγό Επικοινωνίας του ΕΣΑΑ «Ελλάδα 2.0», όπως ενδεικτικά αναφέρονται η εμφάνιση του εμβλήματος της Ένωσης και της σχετικής δήλωσης χρηματοδότησης και του λογότυπου του «Ελλάδα 2.0» στα Τεύχη του Διαγωνισμού, η αποστολή κύριων στοιχείων και συνδέσμων των διακηρύξεων προκειμένου να αναδημοσιευθούν στην ιστοσελίδα του ΕΣΑΑ και η τοποθέτηση ενημερωτικών πινακίδων στις εγκαταστάσεις των τεχνικών έργων.

1. **ΣΥΜΠΛΗΡΩΣΗ ΔΕΛΤΙΩΝ ΠΡΟΟΔΟΥ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμπληρώνει Δελτία Προόδου Οροσήμων, Στόχων και Ενδιάμεσων Βημάτων στο ΟΠΣ ΤΑ, **εξαμηνιαίως** έως 10 Απριλίου και έως 10 Σεπτεμβρίου, καθώς επίσης και να συμπληρώνει Δελτία Προόδου Κοινών Δεικτών, εξαμηνιαίως έως 10 Ιανουαρίου και έως 10 Ιουλίου, σύμφωνα με τη *Διαδικασία Δ19 του ΣΔΕ ΤΑΑ*. Τα Δελτία αυτά με ευθύνη της *Ομάδας Συντονισμού (Task Force) για έργα ΤΑΑ* υποβάλλονται στην*ΕΥΣΤΑ.*

1. **ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

Στις περιπτώσεις που επέρχεται αλλαγή στο συνολικό χρονοδιάγραμμα του έργου στο ΕΣΑΑ, λόγω επιπλοκών ή/και καθυστερήσεων, με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποβάλλει αίτημα τροποποίησης του ΤΔΕ στο Υπουργείο Ευθύνης, προς έγκριση του τελευταίου και υποβολή στην *ΕΥΣΤΑ*, από την *Ομάδα Συντονισμού (Task Force) για έργα ΤΑΑ* σύμφωνα με τη *Διαδικασία Δ1 του ΣΔΕ ΤΑΑ* (Βλ. και Διαδικασία Δ\_ΤΑΑ.01 του παρόντος εγχειριδίου).